proxectonos/corpus_dominio_legal_administrativo_tmp huggingface dataset:
ORDE do 20 de marzo de 2026 pola que se dispón a renovación dun vogal do Consello de Administración da Autoridade Portuaria de Vilagarcía de Arousa.
Consellería do Mar — II. Autoridades e persoal — 30/03/2026

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O Acordo do Consello da Xunta de Galicia, do 16 de setembro de 2010, faculta a persoa titular da consellería competente en materia de portos para o exercicio das devanditas competencias.
Polo exposto, en exercicio da facultade atribuída, por proposta da Federación de Servizos, Mobilidade e Consumo de UGT-Galicia,
A renovación de José Manuel Diz Moraña como vogal no Consello de Administración da Autoridade Portuaria de Vilagarcía de Arousa, en representación das organizacións sindicais.
Santiago de Compostela, 20 de marzo de 2026
CORRECCIÓN DE ERROS. Resolución do 13 de febreiro de 2026 pola que se concede a renovación da acreditación do Comité Territorial de Ética da Investigación de Pontevedra-Vigo-Ourense e se procede ao nomeamento dos seus membros.
Consellería de Sanidade — II. Autoridades e persoal — 31/03/2026

Advertido un erro na citada resolución, publicada no
Diario Oficial de Galicia
número 46, do 10 de marzo de 2026, cómpre realizar a seguinte modificación:
No ANEXO, na páxina 17173, onde di:
«2. Paulo Bueno Capeáns. Licenciado en Matemáticas. Técnico especialista de sistemas e tecnoloxías da información. A.S. Pontevedra e O Salnés. Experto no Regulamento (UE) 2016/679».
Debe dicir:
«2. Paulo Bueno Capeáns. Licenciado en Matemáticas. Técnico superior de Sistemas e Tecnoloxías da Información. Consellería de Sanidade. Experto no Regulamento (UE) 2016/679».
EXTRACTO da Resolución do 24 de marzo de 2026 pola que se convocan axudas propias para a mobilidade de persoal investigador no ano 2026.
Universidade de Vigo — III. Outras disposicións — 26/03/2026

BDNS (Identif.): 893690.
De acordo co disposto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria, cuxo texto completo se pode atopar na Base de datos nacional de subvencións:
(https://www.infosubvenciones.es/bdnstrans/GE/es/convocatoria/893690).
Primeiro.
Persoas beneficiarias
Grupo 1:
– Alumnado de doutoramento. Quen sexa beneficiaria ou beneficiario dunha axuda de apoio á etapa predoutoral non poderá solicitar axuda para a mesma estadía para a que ten concedido financiamento autonómico ou estatal.
Grupo 2:
– Persoal investigador contratado no marco de calquera programa competitivo de persoal investigador predoutoral en formación que se atopen no período de orientación posdoutoral (POP).
Segundo.
Obxecto
Esta convocatoria está prevista no Plan estratéxico de subvencións da Universidade de Vigo e ten como obxecto financiar parcialmente as estadías en centros de investigación, ou empresas no caso de programas coa mención de «Doutoramento industrial», de fóra de Galicia do persoal investigador que cumpra os requisitos sinalados, co obxectivo de contribuír ao intercambio de coñecemento e á mellora e internacionalización da súa actividade investigadora.
Terceiro.
Bases reguladoras
Resolución do 24 de marzo de 2026 pola que se convocan axudas propias para a mobilidade de persoal investigador no ano 2026.
Cuarto.
Contía
A contía total do crédito destinado a estas axudas será de cen mil euros (100.000 €) con cargo á aplicación orzamentaria 2026 00VI 131H 481.02.
Quinto.
Prazo de presentación de solicitudes
Desde o día 25 de marzo ata o 15 de abril de 2026.
Vigo, 24 de marzo de 2026
RESOLUCIÓN do 20 de marzo de 2026 pola que se dá publicidade aos convenios de colaboración subscritos no terceiro cuadrimestre do ano 2025.
Axencia Galega da Industria Forestal — III. Outras disposicións — 30/03/2026

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
Primeiro. Darlle publicidade á relación dos convenios subscritos pola Axencia Galega da Industria Forestal no terceiro cuadrimestre do ano 2025, que se incorpora como anexo I a esta resolución.
Santiago de Compostela, 20 de marzo de 2026
EXTRACTO da Resolución do 20 de marzo de 2026 pola que se convocan os premios Santander X Spain Award 2026, Proxectos Emprendedores.
Universidade de Vigo — III. Outras disposicións — 30/03/2026

BDNS (Identif.): 894372.
De acordo co disposto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode atopar na Base de datos nacional de subvencións:
https://www.infosubvenciones.es/bdnstrans/GE/es/convocatoria/894372
Primeiro.
Persoas beneficiarias
Será beneficiario o alumando que está matriculado ou titulado recentemente (cunha antigüidade máxima de cinco anos desde o momento da súa graduación) nun grao, máster universitario ou doutoramento na Universidade de Vigo.
Segundo.
Obxecto
O obxectivo do programa é recoñecer e potenciar no ámbito nacional iniciativas emprendedoras xurdidas na Universidade de Vigo.
Terceiro.
Bases reguladoras
As bases reguladoras constan na Resolución do 20 de marzo de 2026 pola que se convocan os premios Santander X Spain Award 2026, Proxectos Emprendedores.
Cuarto.
Contía
A contía total do crédito destinado a estas axudas será de seis mil euros (6.000 €).
Quinto.
Prazo de presentación de solicitudes
O prazo para presentar as solicitudes será desde o 20 de marzo ata o 17 de abril de 2026.
Vigo, 20 de marzo de 2026
EXTRACTO da Resolución do 20 de marzo de 2026 pola que se convocan os premios Santander X Spain Award 2026, Startup Universitaria.
Universidade de Vigo — III. Outras disposicións — 30/03/2026

BDNS (Identif.): 894362.
De acordo co disposto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode atopar na Base de datos nacional de subvencións:
https://www.infosubvenciones.es/bdnstrans/GE/es/convocatoria/894362
Primeiro.
Persoas beneficiarias
Será beneficiario o alumando que está matriculado ou titulado recentemente (cunha antigüidade máxima de cinco anos desde o momento da súa graduación) nun grao, máster universitario ou doutoramento na Universidade de Vigo.
Segundo.
Obxecto
O obxectivo do programa é recoñecer e potenciar as mellores
startups
e
spin offs
universitarias de base tecnolóxica ou de coñecemento e que teñan unha solución innovadora e disruptiva en fase de aceleración.
Terceiro.
Bases reguladoras
As bases reguladoras constan na Resolución do 20 de marzo de 2026 pola que se convocan os premios Santander X Spain Award 2026, Startup Universitaria.
Cuarto.
Contía
A contía total do crédito destinado a estas axudas será de doce mil euros (12.000 €).
Quinto.
Prazo de presentación de solicitudes
O prazo para presentar as solicitudes será desde o 23 de marzo ata o 17 de abril de 2026.
Vigo, 20 de marzo de 2026
RESOLUCIÓN do 18 de marzo de 2026, da Dirección Xeral de Formación Profesional, pola que se nomea e se fai pública a composición do tribunal que deberá xulgar as probas de acceso aos ciclos formativos de grao medio e de grao superior de formación profesional, para o ano 2026.
Consellería de Educación, Ciencia, Universidades e Formación Profesional — III. Outras disposicións — 30/03/2026

A Orde do 24 de febreiro de 2026 regula as probas de acceso aos ciclos formativos de grao medio e de grao superior de formación profesional do sistema educativo, e convócaas para o ano 2026 (códigos de procedemento ED312C e ED312D).
Segundo a autorización establecida no artigo 3 da devandita Orde do 24 de febreiro de 2026, esta dirección xeral
Facer pública a composición do tribunal avaliador que deberá xulgar as probas de acceso aos ciclos formativos de formación profesional de grao medio e de grao superior da Comunidade Autónoma de Galicia, para o ano 2026, que figura no anexo desta resolución.
Este tribunal terá dereito a percibir as indemnizacións que corresponden á categoría terceira, segundo o Decreto 144/2001, do 7 de xuño, sobre indemnizacións por razóns de servizo ao persoal con destino na Administración autonómica de Galicia.
Santiago de Compostela, 18 de marzo de 2026
Presidente: Román Latas Calvo, inspector de Educación.
Secretaria: María Isabel Vidal Maza, profesora de ensino secundario.
Vogais:
Xesús Cociña Souto, profesor de ensino secundario.
Margarita Vidal Maza, profesora de ensino secundario.
Juan Granados Loureda, inspector de Educación.
Rafael Fernández Casado, profesor de ensino secundario.
María Luisa Castiñeira García, profesora de ensino secundario.
David Rodríguez Miguens, profesor de ensino secundario.
Isabel Otero García, profesora de ensino secundario.
Asunción González Cabaleiro, profesora de ensino secundario.
Francisco González López, profesor de ensino secundario.
Manuel Ángel García Gómez, profesor de ensino secundario.
Stela Iglesias García, profesora de ensino secundario.
Antonio Lago Dacosta, profesor de ensino secundario.
Noelia Negreira Ferrol, profesora de ensino secundario.
María Belén López González, profesora de ensino secundario.
Roberto Amarelle Garabán, profesor de ensino secundario.
– Suplentes:
Presidenta: Carmen García Rodríguez, inspectora de Educación.
Vogais:
Marcos Couceiro Espasandín, profesor de ensino secundario.
Serafín Vázquez Álvarez, catedrático de ensino secundario.
Lucía Abuín Abel, profesora de ensino secundario.
José Antonio Tizón Rodríguez, profesor de ensino secundario.
Óscar Domínguez Pérez, profesor de ensino secundario.
Rosa María Blanco Veiga, profesora de ensino secundario.
María Esperanza Vázquez Iglesias, profesora de ensino secundario.
José Antonio Rodríguez Fernández, catedrático de ensino secundario.
Alberto Sacido Romero, catedrático de ensino secundario.
Raquel Fernández Carril, profesora de ensino secundario.
Josefa Costa Amigo, profesora de ensino secundario.
Juan José Raíces Silva, profesor de ensino secundario.
Juan Carlos Codesido García, catedrático de ensino secundario.
RESOLUCIÓN do 16 de marzo de 2026 pola que se dá publicidade das axudas concedidas ao abeiro da Resolución do 4 de abril de 2024 pola que se establecen as bases reguladoras para a concesión, en réxime de concorrencia non competitiva, das subvencións a proxectos tractores da enogastronomía de Galicia, no marco do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria para o ano 2024, con carácter plurianual (código de procedemento TU503J).
Axencia de Turismo de Galicia — III. Outras disposicións — 27/03/2026

En cumprimento do disposto no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, así como no artigo 19 das bases reguladoras da convocatoria,
Publicar no
Diario Oficial de Galicia
e na páxina web da Axencia de Turismo de Galicia (http://turismo.xunta.gal//) o resultado do proceso de concesión das subvencións previstas, que se financiarán cun orzamento de 3.708.000,00 € con cargo á aplicación orzamentaria 04.A2.761A.770.0, código de proxecto 2022 00001, que figuran no anexo, concedidas ao abeiro da Resolución do 4 de abril de 2024 pola que se establecen as bases reguladoras para a concesión, en réxime de concorrencia non competitiva, das subvencións a proxectos tractores da enogastronomía de Galicia, no marco do Plan de recuperación, transformación e resiliencia, financiado pola Unión Europea-NextGenerationEU, e se procede á súa convocatoria para o ano 2024, con carácter plurianual (código de procedemento TU503J).
Santiago de Compostela, 16 de marzo de 2026
EXTRACTO da Orde do 13 de marzo de 2026 pola que se establecen as bases reguladoras das axudas á reestruturación e reconversión da viña en Galicia e se convocan para o ano 2026 (código de procedemento MR446A).
Consellería do Medio Rural — III. Outras disposicións — 27/03/2026

BDNS (Identif.): 894722.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/894722
Primeiro.
Persoas beneficiarias
1. Poderán ser beneficiarias destas axudas as persoas viticultoras e futuras viticultoras cuxos viñedos se destinen á produción de uva para vinificación e que cumpran coa normativa vixente en materia de plantacións de viñedo, para todas as superficies de viñedo da súa explotación e coas disposicións relativas ás declaracións obrigatorias do sector vitivinícola.
2. As persoas viticultoras cuxas solicitudes de axuda fosen aprobadas en convocatorias anteriores do Programa de apoio ao sector vitivinícola (PASVE 2019-2023) ou da Intervención Sectorial Vitivinícola (ISV 2024-2027), segundo corresponda, non poderán acceder á axuda nas dúas convocatorias seguintes, se:
a) Renunciaron á axuda dunha operación solicitada, unha vez aprobada, agás que comunicasen a súa renuncia no prazo de dez (10) días desde a súa notificación.
b) Non solicitaron o pagamento dunha operación aprobada, unha vez finalizado o prazo para presentar a solicitude de pagamento dentro do segundo exercicio financeiro posterior ao que se solicitou a axuda.
c) Non executaron unha operación aprobada para a que solicitaron o pagamento.
Segundo.
Obxecto
Esta orde ten por obxecto establecer as bases reguladoras das axudas á reestruturación e reconversión do viñedo en Galicia e realizar a súa convocatoria para o ano 2026, en réxime de concorrencia competitiva, conforme os requisitos e as condicións establecidas para esta intervención nas disposicións xerais do ámbito comunitario, estatal e autonómico e, en particular, no Real decreto 905/2022, do 25 de outubro, polo que se regula a Intervención Sectorial Vitivinícola no marco do Plan estratéxico da política agrícola común e das súas modificacións.
Terceiro.
Bases reguladoras
Estas axudas outorgaranse ao abeiro do disposto na Orde do 13 de marzo de 2026 pola que se establecen as bases reguladoras das axudas á reestruturación e reconversión da viña en Galicia e se convocan para o ano 2026 (código de procedemento MR446A).
Cuarto.
Prazo para presentar as solicitudes
O prazo para presentar as solicitudes será dun mes, desde o día seguinte ao da publicación da orde no
Diario Oficial de Galicia
Santiago de Compostela, 13 de marzo de 2026
CORRECCIÓN DE ERROS. Orde do 19 de decembro de 2025 pola que se establecen as bases para a concesión, en réxime de concorrencia competitiva, das axudas de apoio á etapa predoutoral nas universidades do Sistema universitario de Galicia, nos organismos públicos de investigación de Galicia e noutras entidades do Sistema galego de I+D+i, e se procede á súa convocatoria para o exercicio 2026 (códigos de procedemento ED481A e IN606A).
Consellería de Educación, Ciencia, Universidades e Formación Profesional — III. Outras disposicións — 31/03/2026

Advertidos erros na citada orde, publicada no
Diario Oficial de Galicia
número 17, do 27 de xaneiro de 2026, procede facer as seguintes correccións:
Na páxina 7393, no artigo 17, punto 3, letra c), onde di:
«c) Certificación expresiva da realización do gasto e do pagamento durante o período da intervención ou do órgano que teña atribuídas as facultades de control da toma de razón en contabilidade e do cumprimento da finalidade para a cal foi concedida, de acordo co artigo 27 da Lei 12/2014, do 22 de decembro (DOG núm. 249, do 30 de decembro), de medidas fiscais e administrativas. Así mesmo, deberá certificarse a entrega do complemento asociado aos gastos do programa de doutoramento ás persoas candidatas contratadas nas anualidades correspondentes. Adicionalmente, deberá entregarse unha folla de cálculo coa relación de pagamentos por cada un dos expedientes».
Debe dicir:
«c) Certificación expresiva da realización do gasto e do pagamento durante o período da intervención ou do órgano que teña atribuídas as facultades de control da toma de razón en contabilidade e do cumprimento da finalidade para a cal foi concedida, de acordo co artigo 27 da Lei 12/2014, do 22 de decembro (DOG núm. 249, do 30 de decembro), de medidas fiscais e administrativas. Adicionalmente, deberá entregarse unha folla de cálculo coa relación de pagamentos por cada un dos expedientes».
Na páxina 7394, no artigo 17, punto 5, letra b), onde di:
«b) Certificación expresiva da realización do gasto e do pagamento durante o período da intervención ou do órgano que teña atribuídas as facultades de control da toma de razón en contabilidade e do cumprimento da finalidade para a cal foi concedida, de acordo co artigo 27 da Lei 12/2014, do 30 de decembro, de medidas fiscais e administrativas. Así mesmo, deberá certificarse a entrega do complemento asociado aos gastos do programa de doutoramento ás persoas candidatas contratadas nas anualidades correspondentes. Adicionalmente, deberá entregarse unha folla de cálculo coa relación de pagamentos por cada un dos expedientes».
Debe dicir:
«b) Certificación expresiva da realización do gasto e do pagamento durante o período da intervención ou do órgano que teña atribuídas as facultades de control da toma de razón en contabilidade e do cumprimento da finalidade para a cal foi concedida, de acordo co artigo 27 da Lei 12/2014, do 30 de decembro, de medidas fiscais e administrativas. Adicionalmente, deberá entregarse unha folla de cálculo coa relación de pagamentos por cada un dos expedientes».
RESOLUCIÓN do 23 de marzo de 2026, da Dirección Xeral de Relacións Institucionais e Parlamentarias, pola que se publican as subvencións anuais da Comunidade Autónoma de Galicia concedidas ás formacións políticas con representación no Parlamento de Galicia para atender os gastos de funcionamento no ano 2025.
Consellería de Presidencia, Xustiza e Deportes — III. Outras disposicións — 31/03/2026

A Lei 9/2015, do 7 de agosto, de financiamento das formacións políticas e das fundacións e entidades vinculadas ou dependentes delas (DOG núm. 165, do 31 de agosto de 2015), establece no seu artigo 31 que a Comunidade Autónoma de Galicia, con cargo aos orzamentos xerais do exercicio correspondente, outorgará ás formacións políticas con representación no Parlamento de Galicia, e que así o soliciten en cada exercicio, subvencións anuais non condicionadas para atender os gastos de funcionamento en que tales formacións incorran no territorio da Comunidade Autónoma. Estas subvencións recóllense expresamente no artigo 2 da Lei orgánica 8/2007, do 4 de xullo, sobre financiamento dos partidos políticos (BOE núm. 160, do 5 de xullo), dentro da relación de recursos económicos das formacións políticas.
O artigo 33 da Lei 9/2015 fixa o criterio de repartición do importe da subvención en proporción ao número de escanos e ao número de votos obtidos por cada formación nas últimas eleccións ao Parlamento de Galicia. A Resolución da Dirección Xeral de Relacións Institucionais e Parlamentarias do 13 de xaneiro de 2025 fixou, de conformidade co establecido na lei, o importe da subvención que corresponde a cada unha destas formacións políticas no exercicio 2025.
Tendo en conta o anterior, as cantidades aboadas a cada formación política con representación no Parlamento de Galicia son as seguintes:
Formación política
Importe da subvención
Partido Popular
1.032.720,28 €
Bloque Nacionalista Galego
667.480,74 €
Partido dos Socialistas de Galicia-PSOE
275.982,80 €
Democracia Ourensana
23.816,18 €
Total
2.000.000,00 €
O artigo 44 da Lei 9/2015, do 7 de agosto, de financiamento das formacións políticas e das entidades vinculadas ou dependentes delas, dispón que «A Administración xeral da Comunidade Autónoma publicará, dentro dos tres meses seguintes á súa concesión, a información relativa ás subvencións outorgadas ás formacións políticas e ás fundacións e entidades vinculadas no exercicio anterior, con indicación do seu importe, obxectivo ou finalidade, beneficiarios ou beneficiarias e identificación da normativa reguladora. A publicación efectuarase no
Diario Oficial de Galicia
, así como na páxina web do órgano concedente, dunha maneira clara, estruturada e entendible para as persoas interesadas, de modo que figuren nun mesmo documento os beneficiarios ou beneficiarias, o importe e os conceptos relativos á subvención de que se trate, e en formatos reutilizables.»
En vista de todo o anterior,
Facer pública a información indicada da forma prevista no artigo 44 da Lei 9/2015, do 7 de agosto, de financiamento das formacións políticas e das entidades vinculadas ou dependentes delas.
Santiago de Compostela, 23 de marzo de 2026
EXTRACTO da Orde do 27 de febreiro de 2026 pola que se convocan axudas para financiar actividades das confederacións e federacións de nais e pais do alumnado e das asociacións de nais e pais do alumnado de centros de educación especial para o ano 2026 (código de procedemento ED507A).
Consellería de Educación, Ciencia, Universidades e Formación Profesional — III. Outras disposicións — 23/03/2026

BDNS (Identif.): 893216.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/893216
Primeiro.
Beneficiarias
As confederacións e federacións de nais e pais do alumnado e as asociacións de nais e pais do alumnado de centros de educación especial da Comunidade Autónoma de Galicia.
Segundo.
Obxecto
As axudas teñen como obxecto apoiar e incrementar a realización de actividades por parte das entidades antes sinaladas, mediante a subvención dos gastos ocasionados por elas, así como dos derivados da xestión administrativa, da adquisición de material non inventariable e do mantemento ordinario das instalacións desde o 1 de xaneiro ata o 31 de outubro de 2026.
Terceiro.
Bases reguladoras
Orde do 27 de febreiro de 2026 pola que se convocan axudas para financiar actividades das confederacións e federacións de nais e pais do alumnado e das asociacións de nais e pais do alumnado de centros de educación especial para o ano 2026 (código de procedemento ED507A).
Cuarto.
Importe
Axudas cunha dotación total de 66.298,00 euros, cantidade que procede de fondos propios da Comunidade Autónoma de Galicia.
Quinto.
Prazo de presentación de solicitudes
Será dun mes, contado a partir do día seguinte ao da publicación desta orde no
Diario Oficial de Galicia
.
Santiago de Compostela, 27 de febreiro de 2026
EXTRACTO da Resolución do 5 de marzo de 2026 pola que se establecen as bases reguladoras para a concesión de subvencións, en réxime de concorrencia competitiva, para proxectos de creación, produción, promoción e difusión musical, e se procede á convocatoria para o ano 2026 (código de procedemento CT207L).
Axencia Galega das Industrias Culturais — III. Outras disposicións — 24/03/2026

BDNS (Identif.): 893931.
De conformidade co previsto nos artigos 17.3.b) y 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións:
https://www.infosubvenciones.es/bdnstrans/GE/es/convocatoria/893931
Primeiro.
Persoas beneficiarias
Poderán optar a estas subvencións todas as empresas e as persoas traballadoras autónomas con sucursal ou oficina permanente, de polo menos un ano previo a esta convocatoria, na Comunidade Autónoma de Galicia ou nun Estado membro da UE, ou que forme parte do acordo que establece a Área Económica Europea, que desenvolvan maioritariamente a súa actividade habitual en Galicia e que se dediquen ao
management
de artistas ou formacións musicais ou á edición fonográfica.
Enténdese por
management
a xestión, promoción, asesoramento e planificación da carreira profesional de artistas e formacións musicais nun mercado profesional e competitivo.
Enténdese por edición fonográfica a fixación de audio nun soporte para a súa comunicación ou publicación.
Segundo.
Finalidade
Determinar as condicións polas cales se regulará a concesión de subvencións, en réxime de concorrencia competitiva, da Axencia Galega das Industrias Culturais para proxectos de creación, produción, promoción e difusión musical.
Terceiro.
Bases reguladoras
Resolución do 5 de marzo de 2026 pola que se establecen as bases reguladoras para a concesión de subvencións, en réxime de concorrencia competitiva, para proxectos de creación, produción, promoción e difusión musical, e se procede á convocatoria para o ano 2026 (código de procedemento CT207L).
Cuarto.
Importe
Estas axudas financiaranse cun crédito total de 150.000 euros, distribuídos en dúas anualidades, 75.000 euros na anualidade 2026 e 75.000 euros na anualidade 2027, imputables á aplicación orzamentaria 13.A1.432B.770.0, do código de proxecto 2015 00003, da Axencia Galega das Industrias Culturais.
Quinto.
Prazo de presentación de solicitudes
O prazo para a presentación das solicitudes será dun mes desde o día seguinte ao da publicación da correspondente convocatoria no
Diario Oficial de Galicia
.
Santiago de Compostela, 5 de marzo de 2026
CORRECCIÓN DE ERROS. Resolución do 25 de febreiro de 2026 pola que se concede a renovación da acreditación do Comité Territorial de Ética da Investigación de Santiago-Lugo e se procede ao nomeamento dos seus membros.
Consellería de Sanidade — II. Autoridades e persoal — 25/03/2026

Tras ser advertido un erro na citada resolución, publicada no
Diario Oficial de Galicia
número 46, do 10 de marzo de 2026, e en virtude do establecido no artigo 109.2 da Lei 39/2015, do 1 de outubro, do procedemento administrativo común das administracións públicas, cómpre realizar a seguinte modificación:
No anexo, na páxina 17177, onde di:
«9. Ricardo García Rodríguez. Licenciado en Dereito».
Debe dicir:
«9. Ricardo García Martínez. Licenciado en Dereito».
EXTRACTO da Resolución do 16 de marzo de 2026 pola que se convocan bolsas de desprazamento Ourense rural-máster, para estudantado do Campus de Ourense durante o curso 2025/26.
Universidade de Vigo — III. Outras disposicións — 25/03/2026

BDNS (Identif.): 893630.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo pode consultarse na Base de datos nacional de subvenciones:
https://www.infosubvenciones.es/bdnstrans/GE/es/convocatoria/893630
Primeiro.
Persoas beneficiarias
.
Serán persoas beneficiarias os/as alumnos/as que están matriculados/as en titulacións de máster universitario en centros propios do Campus de Ourense no curso 2025/26.
Segundo.
Obxecto
.
O obxecto das axudas é atender o custo económico que supón realizar estudos de máster universitarios para o alumnado empadroado en concellos rurais de Galicia distantes dos campus universitarios e con dificultades de conexión a través de medios de transporte habituais.
Terceiro.
Bases reguladoras
.
Resolución do 16 de marzo de 2026 pola que se convocan bolsas de desprazamento Ourense rural-máster, para estudantado do Campus de Ourense, durante o curso 2025/26.
Cuarto.
Contía
.
A contía total do crédito destinado a estas bolsas será de cinco mil euros (5.000 €).
Quinto.
Prazo de presentación de solicitudes
.
O prazo de presentación das solicitudes será desde o 17 de marzo ata o 10 de abril de 2026.
Vigo, 16 de marzo de 2026
ORDE do 13 de marzo de 2026 pola que se nomea un novo membro do Consello Galego de Relacións Laborais, en representación da Confederación de Empresarios de Galicia.
Consellería de Emprego, Comercio e Emigración — II. Autoridades e persoal — 25/03/2026

De acordo co disposto no artigo 7 da Resolución do 23 de outubro de 2008 pola que se dispón a publicación do Regulamento interno de organización e funcionamento do Consello Galego de Relacións Laborais (DOG do 13 de novembro), as organizacións sindicais e empresariais designarán os seus membros representativos, que serán nomeados pola persoa titular da consellería competente en materia de traballo.
Facendo uso da posibilidade de substitución que recolle o artigo 7 de dita resolución, a Confederación de Empresarios de Galicia acordou o nomeamento dun membro suplente do Pleno do Consello Galego de Relacións Laborais.
Por todo o exposto, ao abeiro do artigo 7 da referida Resolución do 23 de outubro de 2008, e en uso das atribucións que teño conferidas,
Artigo único
Nomear membro suplente do Pleno do Consello Galego de Relacións Laborais, en representación da Confederación de Empresarios de Galicia, a Dolores Bello Nine, en substitución de José Manuel Maceira Blanco.
Santiago de Compostela, 13 de marzo de 2026
EXTRACTO da Resolución do 16 de marzo de 2026 pola que se convocan bolsas de prácticas do programa Campus rural, dirixidas ao estudantado, para o curso 2025/26.
Universidade de Vigo — III. Outras disposicións — 25/03/2026

BDNS (Identif.): 893490.
De acordo co disposto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode atopar na Base de datos nacional de subvencións:
https://www.infosubvenciones.es/bdnstrans/GE/es/convocatoria/893490
Primeiro.
Persoas beneficiarias
Serán persoas beneficiarias os/as estudantes matriculados/as en titulacións oficiais de grao ou máster universitario na Universidade de Vigo no curso 2025/26.
Segundo.
Obxecto
O obxectivo que se persegue é que o estudantado universitario de calquera titulación oficial poida completar a súa formación mediante a realización de prácticas académicas, tanto curriculares como extracurriculares, no ámbito rural, en zonas con problemas de despoboamento, e residir nel, con fin de coñecelo en profundidade e convivir e colaborar coa súa xente, de modo que poidan velo como un lugar de oportunidades para o desenvolvemento do seu futuro profesional.
Terceiro.
Bases reguladoras
Resolución do 16 de marzo de 2026 pola que se convocan bolsas de prácticas do programa Campus rural, dirixidas ao estudantado, para o curso 2025/26.
Cuarto.
Contía
A contía total do crédito destinado a estas axudas será de sesenta e dous mil seiscentos setenta e sete euros con sesenta e seis céntimos (62.677,66 €).
Quinto.
Prazo de presentación de solicitudes
O prazo de presentación das solicitudes será desde o 17 de marzo ao 9 de abril de 2026.
Vigo, 16 de marzo de 2026
DECRETO 21/2026, do 16 de marzo, polo que se aproba o cambio de denominación do Ilustre Colexio Oficial de Procuradores de Vigo, que pasa a denominarse Ilustre Colexio da Procura de Vigo.
Consellería de Presidencia, Xustiza e Deportes — III. Outras disposicións — 27/03/2026

De acordo co establecido no artigo 150.2 da Constitución española, a Lei orgánica 16/1995, do 27 de decembro, de transferencia de competencias á Comunidade Autónoma galega, transfire, no marco da lexislación básica do Estado, o desenvolvemento lexislativo e a execución en materia de corporacións de dereito público representativas de intereses económicos e profesionais.
A propia lei orgánica prevé, tal como expón o mandato constitucional, a transferencia de servizos necesarios, que se leva a cabo de forma efectiva a través do Real decreto 1643/1996, do 5 de xullo, de traspaso de funcións e servizos da Administración do Estado en materia de colexios oficiais ou profesionais.
Tendo en conta o dito traspaso, o Decreto 337/1996, do 13 de setembro, estableceu a asunción de funcións transferidas á Comunidade Autónoma de Galicia polo Real decreto 1643/1996, do 5 de xullo, funcións que se asignaron á Consellería de Xustiza, Interior e Relacións Laborais (na actualidade, Consellería de Presidencia, Xustiza e Deportes, segundo a estrutura establecida no Decreto 59/2023, do 14 de xuño).
A Lei 11/2001, do 18 de setembro, de colexios profesionais da Comunidade Autónoma de Galicia, ditada en virtude da citada competencia, dispón, no seu artigo 13, que o cambio de denominación dun colexio profesional será por iniciativa do propio colexio, e a súa aprobación realizarase mediante decreto do Consello da Xunta.
Dando cumprimento á dita disposición, o Colexio acordou na Asemblea Xeral Extraordinaria do 21 de novembro de 2025, conforme o quórum e maiorías previstos nos seus Estatutos, o cambio da denominación.
En virtude do anterior, e verificada a adecuación á legalidade do cambio de denominación presentado, en uso das facultades que me foron conferidas, por proposta do conselleiro de Presidencia, Xustiza e Deportes, logo de deliberación do Consello da Xunta de Galicia na súa reunión do día dezaseis de marzo de dous mil vinte e seis,
Artigo 1.
Cambio da denominación
Aprobar o cambio de denominación do Ilustre Colexio Oficial de Procuradores de Vigo, que pasa a denominarse Ilustre Colexio da Procura de Vigo.
Artigo 2.
Publicación e inscrición
Ordenar a súa publicación no
Diario Oficial de Galicia
e a inscrición correspondente no Rexistro de Colexios Profesionais e os seus Consellos da Comunidade Autónoma de Galicia.
Disposición derradeira única.
Entrada en vigor
Este decreto entrará en vigor o día seguinte ao da súa publicación no
Diario Oficial de Galicia
.
Santiago de Compostela, dezaseis de marzo de dous mil vinte e seis
ORDE do 12 de marzo de 2026 pola que se nomea director territorial na provincia da Coruña a José Santiago Freire Abeijón.
Consellería de Educación, Ciencia, Universidades e Formación Profesional — II. Autoridades e persoal — 17/03/2026

En virtude do establecido no artigo 38 da Lei 1/1983, do 22 de febreiro, de normas reguladoras da Xunta e da súa Presidencia, e no artigo 11.5 do Decreto 245/2009, do 30 de abril, polo que se regulan as delegacións territoriais da Xunta de Galicia, e atendendo aos criterios establecidos na normativa citada,
Nomeo director territorial da Consellería de Educación, Ciencia, Universidades e Formación Profesional na provincia da Coruña a José Santiago Freire Abeijón.
Santiago de Compostela, 12 de marzo de 2026
RESOLUCIÓN do 26 de febreiro de 2026 pola que se lles dá publicidade aos convenios subscritos no terceiro cuadrimestre do exercicio 2025.
Instituto Galego de Promoción Económica — III. Outras disposicións — 06/03/2026

O artigo 15.2 da Lei 1/2016, do 18 de xaneiro, de transparencia e bo goberno (DOG núm. 30, do 15 de febreiro), establece que cada consellería ou entidade deberá publicar no Diario Oficial de Galicia unha relación dos convenios subscritos referidos ao cuadrimestre anterior.
Polo que antecede, en virtude das facultades que teño concedidas,
Único. Facer pública a relación dos convenios subscritos polo Instituto Galego de Promoción Económica no terceiro cuadrimestre do exercicio 2025, a cal se anexa a esta resolución.
Santiago de Compostela, 26 de febreiro de 2026
EXTRACTO da Resolución do 25 de febreiro de 2026 pola que se convocan bolsas para realizar prácticas académicas externas do estudantado das titulacións do Campus Auga para o curso 2025/26.
Universidade de Vigo — III. Outras disposicións — 04/03/2026

BDNS (Identif.): 889892.
De acordo co disposto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode atopar na Base de datos nacional de subvencións:
https://www.infosubvenciones.es/bdnstrans/GE/es/convocatoria/889892
Primeiro. Persoas beneficiarias
Será beneficiario o alumnado que está matriculado en estudos de grao ou máster universitario das titulacións do Campus Auga de Ourense no curso 2025/26.
Segundo. Obxecto
O obxecto desta convocatoria é potenciar a empregabilidade do estudantado das titulacións do Campus Auga a través das prácticas remuneradas en empresas.
Terceiro. Bases reguladoras
Resolución do 25 de febreiro de 2026 pola que se convocan bolsas para realizar prácticas académicas externas do estudantado das titulacións do Campus Auga para o curso 2025/26.
Cuarto. Contía
A contía total do crédito destinado a estas axudas será de catorce mil euros (14.000 €).
Quinto. Prazo de presentación de solicitudes
Desde o 26 de febreiro ata o 12 de marzo de 2026.
Vigo, 25 de febreiro de 2026
RESOLUCIÓN do 25 de febreiro de 2026 pola que se anuncian os acordos do Pleno de publicación de dous informes de fiscalización.
Consello de Contas de Galicia — III. Outras disposicións — 04/03/2026

De conformidade co disposto no artigo 19 da Lei 6/1985, do 24 de xuño, do Consello de Contas de Galicia, anúnciase a aprobación e a publicación polo Pleno, do 5 e do 12 de febreiro de 2026, dos informes que a seguir se relacionan:
– Informe de fiscalización do servizo de produción e transmisión de sinal de directos para a Corporación Radio e Televisión de Galicia, S.A. Exercicio 2024. [1902024-05].
– Fiscalización de «auditoría pronta» en relación coa Mancomunidade de Concellos Serra do Barbanza. Exercicio 2023. [1702025-09].
Ligazón para acceder ao texto completo dos informes:
https://www.ccontasgalicia.es/gl/menus-consello/fiscalizacion/informes
Santiago de Compostela, 25 de febreiro de 2026
RESOLUCIÓN do 25 de febreiro de 2026, da Secretaría Xeral de Emprego e Relacións Laborais, pola que se dá publicidade ás axudas concedidas ao abeiro da Orde do 28 de decembro de 2023 pola que se establecen as bases reguladoras do Programa do bono das persoas autónomas, e se convocan para o ano 2024 (código de procedemento TR341Q).
Consellería de Emprego, Comercio e Emigración — III. Outras disposicións — 04/03/2026

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e o crédito orzamentario a que se imputen, a finalidade da subvención, o beneficiario e a cantidade concedida.
En virtude do anterior, a persoa titular da Secretaría Xeral de Emprego e Relacións Laborais, por delegación do conselleiro
Ordenar a publicación no Diario Oficial de Galicia das subvencións concedidas con cargo á aplicación orzamentaria 13.30.322C.770.0, da Orde do 28 de decembro de 2023 pola que se establecen as bases reguladoras do Programa do bono das persoas autónomas, e se convocan para o ano 2024 (código de procedemento TR341Q).
Publicaranse na web as listaxes da concesión de axudas, con indicación da convocatoria, da persoa beneficiaria e da cantidade concedida da subvención outorgada. As persoas interesadas poden acceder á dita web na seguinte ligazón:
https://conselleriaemprego.xunta.gal/axudas-subvencions/emprego/bono-traballadoras-autonomas
Santiago de Compostela, 25 de febreiro de 2026
RESOLUCIÓN do 25 de febreiro de 2026, da Secretaría Xeral de Emprego e Relacións Laborais, pola que se dá publicidade ás axudas concedidas ao abeiro da Orde do 28 de decembro de 2023 pola que se establecen as bases reguladoras das axudas para a promoción do emprego autónomo en Galicia, cofinanciadas pola Unión Europea no marco do Programa FSE+ Galicia 2021-2027, e se convocan para o ano 2024 (código de procedemento TR341D).
Consellería de Emprego, Comercio e Emigración — III. Outras disposicións — 04/03/2026

De conformidade co establecido no artigo 15 da Lei 9/2007, do 13 de xuño, de subvencións de Galicia, e no artigo 17 da Lei 1/2016, do 18 de xaneiro, de transparencia e bo goberno, os órganos administrativos concedentes publicarán no Diario Oficial de Galicia as subvencións concedidas con expresión da convocatoria, o programa e o crédito orzamentario a que se imputen, a finalidade da subvención, o beneficiario e a cantidade concedida.
En virtude do anterior, a persoa titular da Secretaría Xeral de Emprego e Relacións Laborais, por delegación do conselleiro
Ordenar a publicación no Diario Oficial de Galicia das subvencións concedidas con cargo á aplicación orzamentaria 13.30.322C.472.0, da Orde do 28 de decembro de 2023 pola que se establecen as bases reguladoras das axudas para a promoción do emprego autónomo en Galicia, cofinanciadas pola Unión Europea no marco do Programa FSE+ Galicia 2021-2027, e se convocan para o ano 2024 (código de procedemento TR341D).
Publicaranse na web as listaxes da concesión de axudas, con indicación da convocatoria, da persoa beneficiaria e da cantidade concedida da subvención outorgada. As persoas interesadas poden acceder á dita web na seguinte ligazón:
https://conselleriaemprego.xunta.gal/axudas-subvencions/emprego/promocion-emprego-autonomo
Santiago de Compostela, 25 de febreiro de 2026
CORRECCIÓN DE ERROS. Resolución do 25 de febreiro de 2026 pola que se convoca o Programa de avais para a adquisición de vivenda, e se dá publicidade ao convenio que se asinará entre este instituto e as entidades financeiras para a súa concesión para a anualidade 2026 (código de procedemento VI402B).
Instituto Galego da Vivenda e Solo — III. Outras disposicións — 17/03/2026

Advertid
os erros na referida resolución, publicada no
Diario Oficial de Galicia
número 43, do 5 de marzo de 2026, cómpre realizar as seguintes correccións:
Na páxina 16370, no anexo II referido ás zonas territoriais dos concellos en que se localiza a vivenda, suprímense os concellos de Ferrol e Lugo da relación de concellos correspondente á zona territorial 1, que queda do seguinte xeito:
«– Concellos correspondentes ao ámbito territorial de prezo máximo superior: comprende os concellos da Coruña, Ferrol, Santiago de Compostela, Lugo, Ourense, Pontevedra e Vigo.
– Concellos correspondentes á zona territorial 1:
Na provincia da Coruña: Ames, Ares, Arteixo, As Pontes de García Rodríguez, Betanzos, Boiro, Cambre, Carballo, Cee, Cedeira, Culleredo, Fene, Melide, Mugardos, Narón, Neda, Noia, Oleiros, Ordes, Oroso, Padrón, Pontedeume, Ribeira, Sada e Teo.
Na provincia de Lugo: Burela, Cervo, Chantada, Foz, Monforte de Lemos, Ribadeo, Sarria, Vilalba y Viveiro.
Na provincia de Ourense: Allariz, A Rúa, O Barco de Valdeorras, O Carballiño, Celanova, Ribadavia, Verín e Xinzo de Limia.
Na provincia de Pontevedra: A Estrada, A Illa de Arousa, Baiona, Bueu, Cambados, Cangas, Gondomar, Lalín, Marín, Moaña, Mos, Nigrán, O Grove, O Porriño, Poio, Ponteareas, Pontecesures, Redondela, Sanxenxo, Tui, Vilagarcía de Arousa e Vilanova de Arousa.
– Concellos correspondentes á zona territorial 2: resto de municipios da Comunidade Autónoma».
A publicación desta corrección non modifica o prazo de presentación de solicitudes previsto no ordinal sexto desta resolución.
RESOLUCIÓN do 5 de marzo de 2026 pola que se notifican as resolucións da presidenta do Fondo Español de Garantía Agraria (FEGA) relativas á asignación de dereitos de axuda básica á renda para a sustentabilidade da reserva nacional da campaña 2025.
Fondo Galego de Garantía Agraria — III. Outras disposicións — 17/03/2026

Para os efectos de establecer en Galicia o procedemento de solicitude para a asignación de dereitos de axuda básica á renda para a sustentabilidade procedentes da reserva nacional da campaña 2025, no marco establecido polo Real decreto 1045/2022, do 27 de decembro, sobre dereitos de axuda básica á renda para a sustentabilidade da política agraria común, publicouse a Orde da Consellería do Medio Rural do 25 de febreiro de 2025 pola que se regula a aplicación dos pagamentos directos á agricultura e á gandaría e das axudas ao desenvolvemento rural suxeitas ao sistema integrado de xestión e control.
O Fondo Galego de Garantía Agraria (Fogga), con base no disposto nos artigos 20 a 29 do Real decreto 1045/2022, tramitou e informou sobre as solicitudes de acceso á reserva nacional, dando traslado dos expedientes á persoa titular da presidencia do Fondo Español de Garantía Agraria (FEGA) para a súa resolución.
De acordo co disposto no artigo 28.1 de devandito Real decreto 1045/2022, a persoa titular da presidencia do FEGA comunicou ao Fogga, para a súa notificación ás persoas solicitantes, a resolución sobre a asignación de solicitudes de dereitos de axuda básica á renda para a sustentabilidade da reserva nacional.
Conforme co anterior, esta dirección
Primeiro. Facer pública e notificar na páxina web do Fogga (https://fogga.xunta.gal/gl/pac/dereitos/dereitos-abrs-23-27) a resolución da persoa titular da presidencia do FEGA de asignación de dereitos de pagamento básico da reserva nacional da campaña 2025.
Segundo. Contra a resolución da persoa titular da presidencia do FEGA, as persoas interesadas poderán interpoñer recurso de alzada ante a persoa titular do Ministerio de Agricultura, Pesca e Alimentación, no prazo dun mes contado desde o día seguinte ao da publicación desta notificación no
Diario Oficial de Galicia
.
Santiago de Compostela, 5 de marzo de 2026
RESOLUCIÓN do 10 de marzo de 2026 pola que se ordena a publicación do Acordo do Consello da Xunta de Galicia do 9 de marzo de 2026, polo que se aproba a modificación da relación de postos de traballo da Consellería do Mar.
Consellería de Facenda e Administración Pública — III. Outras disposicións — 17/03/2026

A aprobación da modificación da relación de postos de traballo da Consellería do Mar resulta da necesidade de dar cumprimento ás obrigas derivadas de procesos selectivos de estabilización para o ingreso no corpo facultativo superior de Administración especial da Administración xeral da Comunidade Autónoma de Galicia, escala de profesores numerarios de institutos politécnicos marítimo-pesqueiros, subgrupo A1, así como polas razóns indicadas no punto primeiro do acordo.
En consecuencia, consultadas as organizacións sindicais presentes na Mesa de Negociación da Comunidade Autónoma de Galicia e a Comisión de Persoal, o Consello da Xunta de Galicia, na súa reunión do 9 de marzo de 2026, adoptou o seguinte
Primeiro. Aprobar a modificación da relación de postos de traballo da Consellería do Mar nos termos que se sinalan no anexo a este acordo, como consecuencia das súas necesidades funcionais e organizativas actuais.
Segundo. Ordenar a súa publicación no
Diario Oficial de Galicia
para os efectos da entrada en vigor a partir do día seguinte ao da súa publicación.
Visto o acordo adoptado polo Consello da Xunta de Galicia na súa reunión do 9 de marzo de 2026, relativo á aprobación da modificación da relación de postos de traballo da Consellería do Mar, coa finalidade de cumprir o dito acordo, de conformidade coa Orde da Consellería de Facenda do 8 de xaneiro de 2020 sobre delegación de competencias na Dirección Xeral da Función Pública (DOG núm. 16, do 24 de xaneiro), dispoño que se publique no
Diario Oficial de Galicia
como anexo a esta resolución.
Santiago de Compostela, 10 de marzo de 2026
Na vixente relación de postos de traballo da Consellería do Mar prodúcense as seguintes modificacións:
Modificacións:
– Nos seguintes postos de traballo, na epígrafe de formación específica, suprímese o código «434» e engádese o «446», polo que pasa a quedar cos códigos «446-544-648»:
– Cámbiase a descrición do código de formación específica «698» e pasa a dicir:
ESTAR EN POSESIÓN DO TÍTULO DE MERGULLADOR INSTRUTOR PROFESIONAL (R.I.).